Document ID: 31998R2207

KOMISSION ASETUS (EY) N:o 2207/98,
annettu 14 päivänä lokakuuta 1998,
naudanliha-alan palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta ennakkojen maksamisen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 1633/98 (2), ja erityisesti sen 4 b artiklan 8 kohdan ja 4 d artiklan 8 kohdan,
sekä katsoo, että
naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja (ETY) N:o 714/89 kumoamisesta 23 päivänä joulukuuta 1992 annetun komission asetuksen (ETY) N:o 3886/92 (3), sellaisena kuin se on viimeksi muutettuna asetuksella (EY) N:o 1899/98 (4), 44 artiklassa säädetään tietyistä ennakkojen maksamiseen liittyvistä säännöistä; ottaen huomioon eräiden perinteisten markkinoiden vakavista taloudellisista vaikeuksista johtuva naudanlihan vaikea markkinatilanne, jota joidenkin jäsenvaltioiden tuottajien osalta vaikeuttaa edelleen epäsuotuisista ilmasto-olosuhteista aiheutunut rehupula, olisi sallittava erityispalkkion ja emolehmäpalkkion ennakon määrän korottaminen sekä kyseisten ennakoiden maksamisen siirtäminen aikaisemmaksi,
tämän asetuksen olisi tultava voimaan välittömästi, jotta ennakot voitaisiin maksaa 16 päivästä lokakuuta 1998 alkaen, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3886/92 44 artiklan 1 kohdan kolmas alakohta seuraavasti:
"Kalenterivuoden 1998 osalta erityispalkkion sekä emolehmäpalkkion ennakkoa voidaan kuitenkin maksaa 16 päivästä lokakuuta 1998 alkaen, ja se voi olla enintään 80 prosenttia kyseisten palkkioiden määrästä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä lokakuuta 1998.

Labels: 4
17
5
6